Birtaniya ta zabi ficewa daga Tarayyar Turai | Labarai | DW | 24.06.2016
Birtaniya ta zabi ficewa daga Tarayyar Turai
Al'ummar kasar Birtaniya ta kada kuri'un ficewa daga Tarayyar Turai, kamar yadda kwarya-kwaryar sakamakon zaben ya nunar a wannan safiya ta Juma'a.
Shugaban jam'iyyar UKIP Nigel Farage mai goyon bayan fice wa daga Tarayyar Turai
Kawo yanzu dai sakamakon ya nunar cewa kashi 52 na 'yan kasar sun zabi fice wa daga kungiyar ta Tarayyar Turai kuma adadin kuri'un da aka kidaya sun tabbatar cewa babu wasu alkalumma da za su iya canza hakan. Ta shafinsa na Twitter, ministan harkokin wajen kasar Jamus Frank-Walter Steinmeier ya sanar cewa, labarin da ke fito musu daga kasar Birtaniya ba labari ba ne mai dadi ga Tarayyar Turai da ma ita kanta Burtaniya.
Sai dai daga nata bangare shugabar jam'iyyar masu ra'ayin kishin kasa ta kasar Faransa Marine Le Pen, ta shafinta na Twitter ta ce wannan nasara, nasara ce ta 'yanci, kuma kamar yadda ta sha fada shekaru da dama, a yanzu dai ta tabbata cewa ko su a Faransa sai an yi wannan zabe na raba gardama na ficewa daga EU. Wannan labari dai ya saka masu zuba hannayen jari a kasuwannin duniya cikin wani hali na rashin sanin tabbas.
Rahotanni masu dangantaka Cameron, Jamus, Faransa, Jam'iyyar Die Linke, Jam'iyyar The Greens, AfD
Muhimman kalmomi Burtaniya, Brexit, Tarayyar Turai, Ingila, Faransa, Jamus
Permalink https://p.dw.com/p/1JCFx
Venezuela: EU za ta amince da madugun adawa 03.02.2019
Kasashen Tarayyar Turai 7 sun baiyana anniyarsu ta amincewa da madugun adawa Juan Guaido a matsayin shugaban kasa da zarar wa'adin da aka gindaya wa Shugaba Nicolas Maduro ya cika a wannan Lahadin.